รมว.ศึกษาธิการ เดินหน้าปรับหลักสูตรการศึกษา ยกเครื่องตำราเรียนใหม่
รมว.ศึกษาธิการ เร่งปรับหลักสูตรศึกษาขั้นพื้นฐาน ยันไม่ถอนรากถอนโคนแต่ปรับให้ทันสมัยขึ้น ล่าสุด ปรับปรุงตำราเรียนระดับ 5 ดาว เริ่มคณิตศาสตร์วิชาแรก พร้อมส่งทีมงานร่วมวิจัยเพื่อปรับปรุงก่อนใช้จริง ปีการศึกษา 60 เล็งยกระดับโรงเรียนไอซียู 3 พันโรงต่อปี,เมื่อวันที่ 21 ธ.ค. 59 นพ.ธีระเกียรติ เจริญเศรษฐศิลป์ รมว.ศึกษาธิการ (ศธ.) เปิดเผยความคืบหน้าการปรับหลักสูตรการศึกษาขั้นพื้นฐาน ว่า ตนได้เชิญคณะทำงานการปรับปรุงหลักสูตรการศึกษาขั้นพื้นฐาน ของสำนักงานคณะกรรมการการศึกษาขั้นพื้นฐาน (สพฐ.) มาหารือเพื่อให้เกิดความชัดเจน ทั้งนี้ จะไม่มีการรื้อหลักสูตรแบบถอนรากถอนโคน แต่จะปรับปรุงให้ทันสมัยมากขึ้น โดยระดับประถมศึกษาจะเพิ่มการเรียนหลักสูตรคอมพิวติ้ง สอนเด็กให้รู้จักใช้โปรแกรม,ส่วนระดับมัธยมศึกษา จะเพิ่มหลักสูตรการออกแบบเทคโนโลยี โดยการปรับหลักสูตรจะไม่บังคับให้ทุกโรงเรียนต้องปฏิบัติ แต่เริ่มโรงเรียนที่มีความพร้อมก่อน ส่วนการบริหารจัดการหลักสูตรจะยืดหยุ่น ไม่บังคับว่าทุกโรงเรียนจะต้องสอนเหมือนกัน แต่จะมีคำแนะนำว่าควรสอนอย่างน้อยกี่ชั่วโมง และไม่เกินกี่ชั่วโมง และให้ผู้บริหารสถานศึกษาเป็นผู้บริหารจัดการหลักสูตร ศธ. และ สพฐ.จะเป็นเพียงผู้กำกับดูแลและสุ่มตรวจสอบ ถือเป็นการปลดปล่อยการบริหารจัดการหลักสูตร,นพ.ธีระเกียรติ กล่าวอีกว่า ตนจะแยกวิชาภูมิศาสตร์ออกมาเป็นวิชาเฉพาะ ไม่ใช่ไปรวมอยู่ในวิชาสังคมศึกษา เพราะวิชาภูมิศาสตร์เป็นวิชาที่บูรณาการ และเชื่อมโยงกับวิชาอื่นๆ อย่างหลากหลาย ทั้งวิทยาศาสตร์ คณิตศาสตร์ ซึ่งขณะนี้ตนได้ตั้งคณะทำงานที่มีผู้เชี่ยวชาญด้านภูมิศาสตร์เข้ามาจัดทำหลักสูตรวิชาดังกล่าวแล้ว แต่อาจจะไม่ทันใช้ในปีการศึกษา 2560,นอกจากนี้ จะปรับปรุงตำราเรียนให้เป็นตำราเรียนระดับ 5 ดาว โดยเริ่มในวิชาคณิตศาสตร์ก่อน ซึ่งขณะนี้ได้ทดลองใช้ในโรงเรียนแล้ว พร้อมส่งทีมวิจัยไปประเมินผลก่อนจะนำตำราเรียนคณิตศาสตร์ระดับ 5 ดาว มาใช้จริงในปีการศึกษา 2560 รวมถึงจัดทำมาตรฐานวัดคุณภาพหนังสือเรียนสำนักพิมพ์เอกชนให้ได้ระดับ 5 ดาวด้วย ส่วนการดำเนินโครงการยกระดับโรงเรียนไอซียูนั้น ตนได้สั่งการให้ สพฐ.เร่งสำรวจโรงเรียน โดยตั้งเป้าจะยกระดับคุณภาพโรงเรียนไอซียูให้ได้ 3,000 โรงต่อปี ซึ่งตนเห็นว่าควรเลือกโรงเรียนที่มีปัญหาทางกายภาพ อาทิ ขาดครู ขาดสื่อด้วย.
รมว.ศึกษาธิการ เร่งปรับหลักสูตรศึกษาขั้นพื้นฐาน ยันไม่ถอนรากถอนโคนแต่ปรับให้ทันสมัยขึ้น ล่าสุด ปรับปรุงตำราเรียนระดับ 5 ดาว เริ่มคณิตศาสตร์วิชาแรก พร้อมส่งทีมงานร่วมวิจัยเพื่อปรับปรุงก่อนใช้จริง  
ธีระเกียรติ เจริญเศรษฐศิลป์,กระทรวงศึกษาธิการ,ปรับปรุงหลักสูตร,ปรับปรุงตำราเรียน,การศึกษา